**Online oktatás- Március 17-től**

**II. osztály**

**A felszabadulás**

**Az új néphatalom létrehozása**

**Ismétlés**

 **A világ a II. világháború után**

**A hidegháború**

 **A III. világ születése**

 **Összefoglaló ismétlés**

**A második világháború utáni világ**

**A gazdasági újjáépítés -** A második világháború után Nyugat-Európa országai újra összeszedték magukat (aranykor, gazdasági csoda kora). Két irány figyelhető meg: az államok egyéni fejlődése, az európai egység felépítése.

A gazdasági fordulat okai:1948-1952 ***Marshall-segély,*** jó gazdaságpolitika – gazdasági szabadság és a társadalmi demokrácia ötvözése. „Kutatás és Fejlődés”  - ***harmadik ipari forradalom,*** a régebben luxuscikknek számító termékek (hűtő, TV, telefon) az átlagpolgár lakásába is eljutottak, mesterséges anyagok, pl. műanyag előállítása, atomenergia, elektronika, számítástechnika használat, a reklámok az állandó megújulás igényét táplálták, az emberek igényesek lettek.

Az ***1974-es, 1979-es kőolaj-árrobbanások*** válsághelyzetet idéztek elő, a fejlődés lelassult, de nem állt le. Az ipari fejlődés egyik mellékterméke a környezetszennyezés és az élővilág egyensúlyának megbomlása volt. Ezért környezetvédő szervezetek jöttek létre. Célok: ***CO2 kibocsátás csökkentése, környezetkímélő eljárások.***

A ***kommunista országok*** zárt rendszert alkottak a világgazdaságon belül. Jellemzők: állami tulajdon, központosítás, gyors, erőltetett iparosítás, ***„ötéves tervek”*** – a termelés növekedett, a szocialista tábor mégis le volt maradva a nyugati, kapitalista országokhoz képest.

Az ún. ***„harmadik világ”*** (Afrika, Ázsia, Latin-Amerika) szintén lemaradt. Okok: a mezőgazdaság a legfontosabb gazdasági ág, ***monokultúra*** (pl. kávé, cukor, banán), szegénység, éhínség, túlnépesedés, diktatórikus politikai rendszerek.

 **Az emberi jogok -** A második világháború végén az emberiség tudomást szerzett a háború idején elkövetett borzalmakról: népirtás, emberek megalázása és megcsúfolása, tömegpusztító fegyverek. ***1948-ban*** az ENSZ közgyűlése elfogadta ***„Az Emberi Jogok Egyetemes Nyilatkozatát”,*** amely az ember jogait és szabadságjogait tartalmazta.

 ***1949-ben*** létrehozták az ***Európa Tanácsot,*** melynek célja – a fenti nyilatkozat alapján – az ember jogainak, a jogállamiságnak és a demokráciának a védelme volt, pl. az Emberi Jogok Európai Egyezménye - Emberi Jogok Európai Bírósága.

 ***1995-ben*** megkötötték ***„A nemzeti kisebbségek védelméről szóló keretegyezményt”.*** A kisebbségek jogai, melyeket az aláíró államoknak be kell tartaniuk, a következőek: törvény előtti egyenlőség, nemzeti műveltség, nemzeti önazonosság megőrzésének támogatása, anyanyelv, vallás és művelődési hagyományok támogatása, sajtószabadság, szabad és békés határon túli kapcsolattartás. A szocialista országokban, mindezek bevezetésére 1989 után került sor.

**A kétpólusú világ kialakulása**

**Az ENSZ megalakulása-**A világháború során a befolyását elvesztő Népszövetség befejezte működését. **1945 elején** helyette **létrehozták az Egyesült Nemzetek Szervezetét** (ENSZ). A vesztesek most sem lehettek azonnal tagjai az új világszervezetnek. Az ENSZ **célja a nemzetközi béke és biztonság fenntartása.** Ennek érdekében a szervezet igyekszik az ellentéteket tárgyalásokkal rendezni. Fontos feladata a nemzetközi gazdasági és kulturális kapcsolatok előmozdítása is. Az ENSZ **vezetője a főtitkár. Legfontosabb szervei a Közgyűlés és a Biztonsági Tanács.** A Közgyűlés valamennyi tagállam részvételével évente ülésezik, de döntési joga nincsen. A kötelező érvényű határozatokat a Biztonsági Tanács ***(BT)*** hozza, amely egy évben többször is tanácskozik. A BT-ben a világháborúban győztes nagyhatalmak állandó tagságot kaptak. Ők ***vétójoggal*** rendelkeznek, így a határozatok meghozatalát bármelyikük megakadályozhatja.

**A Biztonsági Tanács -**Az ENSZ BT állandó tagja a négy győztes hatalom, az USA, a Szovjetunió, Nagy-Britannia és Franciaország, valamint Kína lett. Emellett a BT további 10 (korábban 6) tagja kétévente cserélődik. Ezek az országok nem rendelkeznek vétójoggal. Időről időre felmerül, hogy a BT állandó tagjainak listáját módosítani kellene, hiszen 1945 óta jelentősen változott a nagyhatalmak köre. A háborús vesztes Japán és Németország időközben újra megerősödött. Sokan viszont azt gondolják, hogy Európának ma már be kellene érnie egyetlen hellyel a BT-ben. Ezt pedig az Európai Unió tölthetné be.

**A befejezetlen béke - A** második világháborút lezáró **békekonferencia 1946-ban ülésezett** Párizsban. Jelentősége azonban jóval kisebb volt, mint az első világháború utáni béketárgyalásoké. **A legfontosabb kérdések egy része** ugyanis **már a korábbi egyeztetéseken eldőlt,** több problémát pedig csak jóval később sikerült rendezni.   **Elsősorban** a **Potsdamban** hozott döntések voltak meghatározóak. Ennek értelmében **a Szovjetunió megtarthatta a második világháború elején elfoglalt területeket,** például a balti államokat. Lengyelországot „nyugatra tolták” a térképen: keleti területeit a Szovjetunió kapta meg (túlnyomórészt ukrán és belorusz lakossággal), a lengyeleket pedig német területekkel kárpótolták. A nemzetiségi és nyelvi választóvonalakat a határok meghúzásakor ezúttal sem vették figyelembe. Sőt inkább a nyelvhatárokat módosították: **szentesítették több millió német erőszakos kitelepítését.** Elsősorban Csehországból, illetve Lengyelországból kellett távozniuk. Házaikat, értékeik nagy részét hátra kellett hagyniuk. A vesztes országok egy részével 1947-ben aláírták a békeszerződéseket. **Németországgal és Japánnal** azonban **sohasem kötöttek békét. A győztes nagyhatalmak ugyanis nem tudtak** egymással **megegyezni a békefeltételekben.** Ezért maradt fenn Németország és Ausztria katonai megszállása is, amiről még Potsdamban döntöttek. A Szovjetunió, az USA, Nagy-Britannia és Franciaország **négy megszállási övezetre** osztotta fel a két országot.

**A szemben álló táborok létrejötte -** A győztes nagyhatalmak közül Anglia és Franciaország oly mértékben meggyengült a harcok alatt, hogy a világpolitikába már alig-alig szólhatott bele. A másik két győztes, **az USA és a Szovjetunió** viszont annyira megerősödött, hogy a nagyhatalmak közül is kiemelkedve ún. **szuperhatalommá vált.** A következő négy évtized politikájára kettejük harca nyomta rá a bélyegét. **A világ két ellentétes táborra szakadt,** kétpólusúvá vált. A nyugati demokráciákban több párt működött, és szabad választásokat tartottak. A velük szemben álló kommunista országokban viszont egypártrendszerű diktatúrák alakultak ki.

Az USA folyamatosan vonta ki erőit Európából, míg Sztálin továbbra is több millió katonát állomásoztatott ott. A szovjet fenyegetés felismerése után **az Egyesült Államok új külpolitikába kezdett. Ennek lényege** az volt, **hogy az USA** megvédi azokat az államokat, amelyeket a szovjet előretörés fenyeget. Amerika tehát **fel akarta tartóztatni a kommunizmus terjedését.** A szuperhatalmak közötti viszonyt az ún. Marshall-segély ügye is kiélezte. Az Egyesült Államok ugyanis jelentős anyagi segítséget adott azoknak az európai államoknak, amelyek ezt elfogadták. Sztálin elutasította a neki is felkínált lehetőséget. Attól tartott, hogy az amerikaiak be akarnak avatkozni a szovjet belügyekbe. Ráadásul azt is meggátolta, hogy a befolyása alá tartozó országok igénybe vegyék ezt a segélyt. A két tábor ezt követően gazdasági téren is versengeni kezdett egymással: a Szovjetunió azt hirdette, hogy néhány évtizeden belül lehagyja a Nyugatot. A szemben álló felek között még a kereskedelem is szinte teljesen megszűnt.

**Kommunista hatalomátvételek Közép-Európában - A Szovjetunió minden erőfeszítést megtett, hogy a befolyása alá került országokban kommunista diktatúrák jöjjenek létre.**

A balkáni országokban gyorsan végbement a hatalomátvétel. Jugoszláviában az országot felszabadító partizánok eleve kommunista irányítás alatt álltak. Így nagy társadalmi támogatottsággal ragadhatták meg a hatalmat. A többi országban ezek a törekvések nagyobb ellenállásba ütköztek. Különösen így volt ez Lengyelországban és Magyarországon. **A kommunisták szovjet támogatással félreállították a polgári pártok képviselőit:** megfélemlítették, bebörtönözték vagy száműzetésbe kényszerítették őket. **1949-re a szovjet befolyási övezet minden országában befejeződött a sztálinista diktatúra kiépítése.**

Truman elnök 1947-ben hirdette meg az USA új külpolitikai elveit. Beszédében a szemben álló feleket illetően azt mondta, hogy a nyugati demokrácia áll szemben a keleti kommunista diktatúrával.

Fél évvel később egy szovjet vezető is két ellentétes táborról beszélt. Véleménye szerint a keleti blokk antiimperialista és demokratikus, míg a nyugati imperialista és antidemokratikus.

A győztes hatalmak ellentétének kibontakozását mutatja be ***Churchill*** híres, ***1946 elején*** elmondott beszéde. *„Árnyék borult arra a színpadra, amelyet legutóbb a szövetségesek győzelme megvilágított.* [...] *A Balti-tenger mellett fekvő Stettintől az Adriai-tenger mellett fekvő Triesztig* ***vasfüggöny*** *ereszkedik le Európára. E vonal mögött vannak Közép- és Kelet-Európa régi államainak összes fővárosai – Varsó, Berlin, Prága, Bécs, Budapest, Belgrád, Bukarest és Szófia. Mindezek a híres városok és országuk lakossága a szovjet szférában fekszik és valamilyen formában alá vannak vetve nemcsak a szovjet befolyásnak, hanem Moszkva egyre nagyobb mértékű ellenőrzésének.”*

Ismétlés:

1. Mikor jött létre az ENSZ? Melyek a legfontosabb feladatai?
2. Miért maradt befejezetlen a háborút lezáró békefolyamat?
3. Hogyan alakultak át a nagyhatalmi viszonyok a második világháború után?
4. Mi jellemezte a Szovjetunió, illetve az USA külpolitikai törekvéseit?
5. Hogyan alakult a szovjet befolyás alá került közép-európai országok sorsa?
6. Játsszátok el az ENSZ Biztonsági Tanácsának egy ülését! Vitassatok meg egy olyan témát, amely a második világháború után vált aktuálissá!

**Az El-Nem Kötelezettek Mozgalma**

Az **El-Nem Kötelezettek Mozgalma (ENKM)** egy nemzetközi szervezet, mely olyan országokat tömörít, amelyek formálisan nem kötelezték el magukat valamely másik nagyobb [hatalmi tömb](https://hu.wikipedia.org/w/index.php?title=Hatalmi_t%C3%B6mb&action=edit&redlink=1) mellett vagy ellen. 2010-ben 118 állam volt tagja, valamint 18 ország megfigyelő státuszt kapott.

Az [1979](https://hu.wikipedia.org/wiki/1979). évi havannai nyilatkozat kijelentette, hogy a szervezet célja a „[nemzeti függetlenség](https://hu.wikipedia.org/wiki/F%C3%BCggetlens%C3%A9g_%28jog%29), [szuverenitás](https://hu.wikipedia.org/wiki/Szuverenit%C3%A1s), [területi integritás](https://hu.wikipedia.org/w/index.php?title=Ter%C3%BCleti_integrit%C3%A1s&action=edit&redlink=1) és biztonság biztosítása az el-nem kötelezett országok számára, valamint az [imperializmus](https://hu.wikipedia.org/wiki/Imperializmus), [gyarmatosítás](https://hu.wikipedia.org/wiki/Gyarmat_%28ter%C3%BClet%29), [neokolonializmus](https://hu.wikipedia.org/w/index.php?title=Neokolonializmus&action=edit&redlink=1), [apartheid](https://hu.wikipedia.org/wiki/Apartheid), [rasszizmus](https://hu.wikipedia.org/wiki/Rasszizmus) és [cionizmus](https://hu.wikipedia.org/wiki/Cionizmus), a [külső agresszió](https://hu.wikipedia.org/wiki/Agresszi%C3%B3_%28nemzetk%C3%B6zi_jog%29), [okkupáció](https://hu.wikipedia.org/w/index.php?title=Okkup%C3%A1ci%C3%B3&action=edit&redlink=1), [domináció](https://hu.wikipedia.org/w/index.php?title=Domin%C3%A1ci%C3%B3&action=edit&redlink=1) és [hegemonizmus](https://hu.wikipedia.org/w/index.php?title=Hegemonizmus&action=edit&redlink=1), és a tömb-politika elleni harc”. A mozgalom elsősorban a függetlenségi harcokra fókuszál, továbbá a szegénység megszüntetése, a gazdasági fejlődés, valamint a gyarmatosítás, imperializmus és neokolonializmus elleni harc a fő céljai. A világ lakosságának 55%-át képviseli, a világ államainak többségét, valamint az [ENSZ](https://hu.wikipedia.org/wiki/Egyes%C3%BClt_Nemzetek_Szervezete) tagságának ⅔-át. A tagállamok viszont főleg a világ legszegényebb országai, és így kevés politikai hatalommal rendelkezik.

A szervezetet [1961](https://hu.wikipedia.org/wiki/1961)-ben alapították meg [Belgrádban](https://hu.wikipedia.org/wiki/Belgr%C3%A1d), az akkori [Jugoszláv Népköztársaságban](https://hu.wikipedia.org/wiki/Jugoszl%C3%A1via). Négy politikai vezető elképzelésein alapult: [Indonézia](https://hu.wikipedia.org/wiki/Indon%C3%A9zia) első elnöke, [Sukarno](https://hu.wikipedia.org/wiki/Sukarno), [India](https://hu.wikipedia.org/wiki/India) első miniszterelnöke, [Dzsaváharlál Nehru](https://hu.wikipedia.org/wiki/Dzsav%C3%A1harl%C3%A1l_Nehru), [Egyiptom](https://hu.wikipedia.org/wiki/Egyiptom) második elnöke, [Gamal Abden-Nasszer](https://hu.wikipedia.org/wiki/Gamal_Abden-Nasszer), valamint Jugoszlávia első elnöke, [Josip Broz Tito](https://hu.wikipedia.org/wiki/Josip_Broz_Tito) megbeszélései szerint jött létre. Mind a négy vezető ismert szószólója volt a „közép-útnak”, amellyel a fejletlen országokat ki akarták vonni a [nyugati](https://hu.wikipedia.org/wiki/%C3%89szak-atlanti_Szerz%C5%91d%C3%A9s_Szervezete) és a [keleti](https://hu.wikipedia.org/wiki/Vars%C3%B3i_Szerz%C5%91d%C3%A9s) tömbök között folyó [hidegháborúból](https://hu.wikipedia.org/wiki/Hidegh%C3%A1bor%C3%BA).

A főbb tagjai India, Egyiptom, [Dél-Afrika](https://hu.wikipedia.org/wiki/D%C3%A9l-afrikai_K%C3%B6zt%C3%A1rsas%C3%A1g), valamint régebben Jugoszlávia és [Kína](https://hu.wikipedia.org/wiki/K%C3%ADna) voltak. [Brazília](https://hu.wikipedia.org/wiki/Braz%C3%ADlia) soha nem volt a szervezet tagja, de sok közös célja volt és gyakran küldött megfigyelőket a konferenciákra. Habár eredetileg a NATO-hoz és a Varsói Szerződéshez hasonló szoros szövetséget akartak létrehozni, a tagországok között mindig is kevés egyetértés volt, és a tagok gyakran vagy az egyik vagy a másik nagy tömbbel léptek szövetségbe. Például [Kuba](https://hu.wikipedia.org/wiki/Kuba) a [Szovjetunió](https://hu.wikipedia.org/wiki/Szovjetuni%C3%B3) szövetségese volt a hidegháború alatt, India pedig Kína ellen szövetkezett a szovjetekkel. A mozgalom a legnagyobb krízisét 1979-ben érte el, amikor Szovjetunió megtámadta [Afganisztánt](https://hu.wikipedia.org/wiki/Afganiszt%C3%A1n). Amíg sok tagállam támogatta az inváziót, sokan (főleg a [muzulmán](https://hu.wikipedia.org/wiki/Muzulm%C3%A1n) országok) ellenezték azt.

Ennek ellenére a szervezet sokat tett a baráti viszonyok kifejlesztésére a tagországok között. Az országok munkabrigádokat, szakértőket, vagy anyagi segítséget küldtek egymásnak. A tagállamok állampolgárai gyakran könnyen utazhattak a többi tagországokba, [vízum](https://hu.wikipedia.org/wiki/V%C3%ADzum) és más bizonylatok nélkül.

Az El-Nem Kötelezettek Mozgalmának létrejöttét a hidegháború és a tömb-rendszer váltotta ki, ezért annak befejezése után a mozgalom erőlködött újradefiniálni létezését.

A [délszláv háborúk](https://hu.wikipedia.org/wiki/D%C3%A9lszl%C3%A1v_h%C3%A1bor%C3%BA) következtében Jugoszlávia tagságát megszüntették. Az egykori ország területén létrejött új államok nem mutatnak érdeklődést a mozgalom iránt, inkább a [NATO](https://hu.wikipedia.org/wiki/%C3%89szak-atlanti_Szerz%C5%91d%C3%A9s_Szervezete) felé igyekeznek haladni, bár négy korábbi tagállam ([Horvátország](https://hu.wikipedia.org/wiki/Horv%C3%A1torsz%C3%A1g), [Bosznia-Hercegovina](https://hu.wikipedia.org/wiki/Bosznia-Hercegovina), [Montenegró](https://hu.wikipedia.org/wiki/Montenegr%C3%B3) és [Szerbia](https://hu.wikipedia.org/wiki/Szerbia)) megfigyelő státuszú tagokká váltak. 2004-ben [Málta](https://hu.wikipedia.org/wiki/M%C3%A1lta) és [Ciprus](https://hu.wikipedia.org/wiki/Ciprusi_K%C3%B6zt%C3%A1rsas%C3%A1g) kilépett a szervezetből, amikor beléptek az [Európai Unióba](https://hu.wikipedia.org/wiki/Eur%C3%B3pai_Uni%C3%B3), így [Fehéroroszország](https://hu.wikipedia.org/wiki/Feh%C3%A9roroszorsz%C3%A1g) maradt az egyetlen európai tagállam. A korábbi tagországok közül [Argentína](https://hu.wikipedia.org/wiki/Argent%C3%ADna) 1991-ben kilépett, de megfigyelő státuszú állam maradt.

A szervezetbe legutoljára [Azerbajdzsán](https://hu.wikipedia.org/wiki/Azerbajdzs%C3%A1n) és a [Fidzsi-szigetek](https://hu.wikipedia.org/wiki/Fidzsi-szigetek) lépett be, mindketten 2011-ben.

Ezidáig kettő olyan tagállam van, melyek pályáztak a teljes jogú tagságra, de azt a szervezet tagállamai visszautasították. Bosznia-Hercegovina 1995-ben, míg Costa Rica 1998-ban szeretett volna teljes jogú tagállammá válni.

**Legújabbkori fogalmak -**

A ***Marshall-terv*** nemzetközi segélyprogram volt a [második világháború](http://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) után, amely [George C. Marshall](http://hu.wikipedia.org/wiki/George_C._Marshall) amerikai külügyminiszterről kapta a nevét. Marshall [1947](http://hu.wikipedia.org/wiki/1947). [június 5-én](http://hu.wikipedia.org/wiki/J%C3%BAnius_5.) átfogó amerikai segélyprogramot hirdetett meg minden olyan háború sújtotta európai ország számára, amely az újjáépítésben hajlandó volt az [Amerikai Egyesült Államokkal](http://hu.wikipedia.org/wiki/Amerikai_Egyes%C3%BClt_%C3%81llamok) együttműködni.

A vélt vagy valós szovjet fenyegetésre válaszul [1947](http://hu.wikipedia.org/wiki/1947)-ben [Harry S. Truman](http://hu.wikipedia.org/wiki/Harry_S._Truman) elnök meghirdette az ún. [***Truman-doktríná***t](http://hu.wikipedia.org/wiki/Truman-doktr%C3%ADna), azaz a kommunizmus [feltartóztatását](http://hu.wikipedia.org/w/index.php?title=Feltart%C3%B3ztat%C3%A1s&action=edit&redlink=1) hirdető politikáját (containment), mivel véleménye szerint a háború utáni viszonyok táptalajául szolgáltak a kommunizmus terjedéséhez.

A ***hidegháború*** sok nemzetközi feszültséggel járó korszak volt [1947](http://hu.wikipedia.org/wiki/1947) és [1991](http://hu.wikipedia.org/wiki/1991) között, amelyet a két [szuperhatalom](http://hu.wikipedia.org/wiki/Szuperhatalom), az [Amerikai Egyesült Államok](http://hu.wikipedia.org/wiki/Amerikai_Egyes%C3%BClt_%C3%81llamok) és a [Szovjetunió](http://hu.wikipedia.org/wiki/Szovjetuni%C3%B3) közötti folytonos rivalizálás jellemzett. A szó szoros értelmében vett [háború](http://hu.wikipedia.org/wiki/H%C3%A1bor%C3%BA) nem tört ki a két ország között, a hidegháború a [második világháború](http://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) két nyertes nagyhatalmának [ideológiai](http://hu.wikipedia.org/wiki/Ideol%C3%B3gia), [kulturális](http://hu.wikipedia.org/wiki/Kult%C3%BAra), [gazdasági](http://hu.wikipedia.org/wiki/Gazdas%C3%A1gi_rendszer), [politikai](http://hu.wikipedia.org/wiki/Politika) összecsapásából állt. Ebben az időszakban volt kézzelfogható a [nukleáris](http://hu.wikipedia.org/wiki/Nukle%C3%A1ris_fegyver) fenyegetés és ekkor indult [fegyverkezési verseny](http://hu.wikipedia.org/wiki/Hidegh%C3%A1bor%C3%BAs_fegyverkez%C3%A9si_verseny) és az [űrverseny](http://hu.wikipedia.org/wiki/%C5%B0rverseny) is, a propaganda mellett.

[1947](http://hu.wikipedia.org/wiki/1947) szeptemberében megalakult a [***Kominform***](http://hu.wikipedia.org/wiki/Kominform)(Kommunista és Munkáspártok Tájékoztató Irodája), amely irányította a kommunista pártokat. [Sztálin](http://hu.wikipedia.org/wiki/Joszif_Visszarionovics_Szt%C3%A1lin) politikai irányváltásról döntött, a kommunisták egységesen követték. Tito volt az egyetlen, aki megpróbálta kivonni magát ez alól, hozzálátott a sztálinisták üldözéséhez Jugoszláviában, amire válaszul Sztálin titoista pereket rendeztetett a csatlós államokban. A Szovjetunióban egymást követik az [ideológiai](http://hu.wikipedia.org/wiki/Ideol%C3%B3gia) kirakatperek – az ötvenes évek elején a „[titóista](http://hu.wikipedia.org/wiki/Josip_Broz_Tito) banditák” elleni tisztogatás volt éppen napirenden.

A ***harmadik világ*** ([franciául](http://hu.wikipedia.org/wiki/Francia_nyelv) tiers-monde) azokat az országokat jelenti, melyek a [hidegháború](http://hu.wikipedia.org/wiki/Hidegh%C3%A1bor%C3%BA) időszakában sem a nyugati hatalmak, sem az egykori szovjet blokk országaival nem kötöttek szövetséget. A harmadik világ országai [Afrikában](http://hu.wikipedia.org/wiki/Afrika), [Ázsiában](http://hu.wikipedia.org/wiki/%C3%81zsia) és [Dél-Amerikában](http://hu.wikipedia.org/wiki/D%C3%A9l-Amerika) vannak.

***A hideg***[***háború***](http://hu.wikipedia.org/wiki/H%C3%A1bor%C3%BA) csak az északi/nyugati országok számára volt hideg: az időszakot a [harmadik világban](http://hu.wikipedia.org/wiki/Harmadik_vil%C3%A1g) több száz (!) fegyveres konfliktus jellemezte (elsősorban a két [szuperhatalom](http://hu.wikipedia.org/wiki/Szuperhatalom) által támogatott [polgárháborúk](http://hu.wikipedia.org/wiki/Polg%C3%A1rh%C3%A1bor%C3%BA)), összességében milliós nagyságrendű áldozatokkal.

A ***szembenálló tömbök*** a [Szovjetunió](http://hu.wikipedia.org/wiki/Szovjetuni%C3%B3) és az [Amerikai Egyesült Államok](http://hu.wikipedia.org/wiki/Amerikai_Egyes%C3%BClt_%C3%81llamok) a védelme alatt álló [európai](http://hu.wikipedia.org/wiki/Eur%C3%B3pa) országokból egy katonai szövetséget kovácsolt: nagyrészt nyugaton [1949](http://hu.wikipedia.org/wiki/1949)-ben az Egyesült Államok vezetésével kialakult az [Észak-atlanti Szerződés Szervezete](http://hu.wikipedia.org/wiki/%C3%89szak-atlanti_Szerz%C5%91d%C3%A9s_Szervezete), keleten pedig [1955](http://hu.wikipedia.org/wiki/1955)-ben [szovjet](http://hu.wikipedia.org/wiki/Szovjetuni%C3%B3) irányítás alatt a [Varsói Szerződés](http://hu.wikipedia.org/wiki/Vars%C3%B3i_Szerz%C5%91d%C3%A9s).

***A berlini blokád***: 1948. május–1949. Szeptember - [Németország](http://hu.wikipedia.org/wiki/N%C3%A9metorsz%C3%A1g) gyorsan a hidegháború közepén találta magát: a [második világháború](http://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) befejezése óta [Franciaország](http://hu.wikipedia.org/wiki/Franciaorsz%C3%A1g), [Nagy-Britannia](http://hu.wikipedia.org/wiki/Egyes%C3%BClt_Kir%C3%A1lys%C3%A1g), az [Egyesült Államok](http://hu.wikipedia.org/wiki/Amerikai_Egyes%C3%BClt_%C3%81llamok) és a [Szovjetunió](http://hu.wikipedia.org/wiki/Szovjetuni%C3%B3) több megszállási övezetre osztotta fel. [Sztálin](http://hu.wikipedia.org/wiki/Joszif_Visszarionovics_Szt%C3%A1lin) a [jaltai egyezmény](http://hu.wikipedia.org/wiki/Jaltai_konferencia) ellenére Nyugat-Berlint is az irányítása alá szerette volna vonni, ezért a várost [1948](http://hu.wikipedia.org/wiki/1948). június 23-ától blokád alá vonta. Az amerikaiak egy hatalmas légihidat szerveztek meg a város ellátására, és a széntől az élelmiszerig minden szükséges anyagot [repülőgéppel](http://hu.wikipedia.org/wiki/Rep%C3%BCl%C5%91g%C3%A9p) szállítottak Berlinbe.

***A Kínai Népköztársaság megalakulása***: 1949. október 1. - [Kínában](http://hu.wikipedia.org/wiki/K%C3%ADna) évek óta tartott a [Mao Ce-tung](http://hu.wikipedia.org/wiki/Mao_Ce-tung) vezette [kommunisták](http://hu.wikipedia.org/wiki/Kommunizmus) és a [Csang Kaj-sek](http://hu.wikipedia.org/wiki/Csang_Kaj-sek) vezette [Kuomintang](http://hu.wikipedia.org/wiki/Kuomintang) [polgárháborúja](http://hu.wikipedia.org/wiki/Polg%C3%A1rh%C3%A1bor%C3%BA). A második világháború után az előbbieket a Szovjetunió, az utóbbiakat az Egyesült Államok támogatta. Az amerikai segély azonban elapadt, és 1949-re a Kínai Kommunista Párt szinte az egész országot irányítása alá vonta. Október elsején [Pekingben](http://hu.wikipedia.org/wiki/Peking) kikiáltották a Kínai Népköztársaságot. Csang Kaj Sek [Formosa](http://hu.wikipedia.org/wiki/Tajvan_%28sziget%29) szigetére menekült, ahol megalapította [Tajvant](http://hu.wikipedia.org/wiki/K%C3%ADnai_K%C3%B6zt%C3%A1rsas%C3%A1g), egy szakadár, különálló Kínát.

A koreai háború: 1950–1953 : A koreai háború [Észak](http://hu.wikipedia.org/wiki/%C3%89szak-Korea) és [Dél-Korea](http://hu.wikipedia.org/wiki/D%C3%A9l-Korea), illetve szövetségeseik, egyrészt [Kína](http://hu.wikipedia.org/wiki/K%C3%ADna) és a [Szovjetunió](http://hu.wikipedia.org/wiki/Szovjetuni%C3%B3), másrészt az [Amerikai Egyesült Államok](http://hu.wikipedia.org/wiki/Amerikai_Egyes%C3%BClt_%C3%81llamok) között zajlott. Ez a háború volt a [hidegháború](http://hu.wikipedia.org/wiki/Hidegh%C3%A1bor%C3%BA) első fegyveres konfliktusa, valamint mind közül a legvéresebb is, megközelítőleg 3 millió áldozatot követelve. [1950](http://hu.wikipedia.org/wiki/1950). [június 25-én](http://hu.wikipedia.org/wiki/J%C3%BAnius_25.) a Kim Ir Szen pártfőtitkár vezette Észak-Korea meglepetésszerű támadást indított Dél ellen, és csapatai gyors ütemben törtek előre, [Szöult](http://hu.wikipedia.org/wiki/Sz%C3%B6ul) is hamar bevéve. Az ENSZ [Biztonsági Tanácsa](http://hu.wikipedia.org/wiki/Egyes%C3%BClt_Nemzetek_Szervezete_Biztons%C3%A1gi_Tan%C3%A1csa) még a támadás napján összeült, s hamarosan elfogadta az amerikai határozati javaslatot a szabad világ védelmére. A szavazásnál [Jugoszlávia](http://hu.wikipedia.org/wiki/Jugoszl%C3%A1via) tartózkodott, a Szovjetunió pedig [bojkottálta](http://hu.wikipedia.org/wiki/Bojkott) a BT üléseit, az Egyesült Államok mellett még [Ausztrália](http://hu.wikipedia.org/wiki/Ausztr%C3%A1lia_%28orsz%C3%A1g%29) és a [Fülöp-szigetek](http://hu.wikipedia.org/wiki/F%C3%BCl%C3%B6p-szigetek) is részt vett a hadsereg felállításában. Végül 1951 márciusára a frontvonalak megmerevedtek, és a [Dzsaváharlál Nehru](http://hu.wikipedia.org/wiki/Dzsav%C3%A1harl%C3%A1l_Nehru) képviselte [India](http://hu.wikipedia.org/wiki/India) javaslatára béketárgyalások kezdődtek, miközben a harc a csatatéren tovább folytatódott. 1953. július 27-én kötötték meg a harcoló felek a panmindzsoni fegyverszünetet, mely véget vetett a három évig tartó koreai háborúnak. A szerződés – amelyet egészen napjainkig nem követett békeegyezmény, rögzítette Korea kettéosztottságát.

***Ideológiai háború*** : Az Egyesült Államokban megjelenik a [mccarthyzmus](http://hu.wikipedia.org/wiki/Mccarthyzmus), az amerikai kormányt felforgató, valós és vélt kommunisták utáni boszorkányüldözés. A [Rosenberg házaspár](http://hu.wikipedia.org/wiki/Rosenberg_h%C3%A1zasp%C3%A1r) esete talán a leghíresebb: a házaspárt azzal gyanúsították, hogy a szovjeteknek átadták az [atombomba](http://hu.wikipedia.org/wiki/Nukle%C3%A1ris_fegyver) titkát. Ethel és Julius Rosenberget halálra ítélték, majd kivégezték. A mccarthyzmus [Joseph McCarthy](http://hu.wikipedia.org/wiki/Joseph_McCarthy) szenátor nevéhez fűződik, aki az [1950-es évek](http://hu.wikipedia.org/wiki/1950-es_%C3%A9vek) elején az [Amerikai Egyesült Államokban](http://hu.wikipedia.org/wiki/Amerikai_Egyes%C3%BClt_%C3%81llamok) közalkalmazottakról, neves értelmiségiekről, művészekről állította, hogy kommunisták. Ha az Amerika-ellenes Tevékenységet Vizsgáló Bizottság elé idézett nem volt hajlandó megjelenni és esküt tenni a bizottság előtt, hogy nem tagja a kommunista pártnak, rendszerint elvesztette állását, és állandó zaklatásnak volt kitéve.

***Békés egymás mellett élés*** : [1953](http://hu.wikipedia.org/wiki/1953)-ban [Joszif Visszarionovics Sztálin](http://hu.wikipedia.org/wiki/Joszif_Visszarionovics_Szt%C3%A1lin) meghalt. Utódja, [Nyikita Szergejevics Hruscsov](http://hu.wikipedia.org/wiki/Nyikita_Szergejevics_Hruscsov) a Szovjet Kommunista Párt XX. kongresszusán elítélte Sztálin bűneit és a békés egymás mellett élés politikáját hirdette meg.

***Kémkedés az űrből*** [1956](http://hu.wikipedia.org/wiki/1956) után az amerikaiak a Lockheed [U–2](http://hu.wikipedia.org/wiki/U%E2%80%932) repülőgéppel több mint 20 000 méter magasság biztonságából figyelhették meg a szovjet ipari és katonai komplexumokat. [1960](http://hu.wikipedia.org/wiki/1960). május elsején azonban a később [U–2 incidens](http://hu.wikipedia.org/wiki/U%E2%80%932_incidens) néven híressé vált válság nyitányaként az egyik ilyen kémrepülőt a szovjet [légvédelem](http://hu.wikipedia.org/w/index.php?title=L%C3%A9gv%C3%A9delem&action=edit&redlink=1) lelőtte. Az amerikaiak ezután egyre [modernebb kémrepülőket](http://hu.wikipedia.org/wiki/SR%E2%80%9371_Blackbird) fejlesztettek ki, majd [kémműholdakat](http://hu.wikipedia.org/wiki/Felder%C3%ADt%C5%91_m%C5%B1hold) is fellőttek az űrbe. Az első amerikai műhold, az [Explorer–1](http://hu.wikipedia.org/wiki/Explorer%E2%80%931) fejlesztését és indítását végző csoportot irányítója lett. [Szergej Koroljov](http://hu.wikipedia.org/wiki/Szergej_Pavlovics_Koroljov) vezetésével fejlesztették ki a Szovjetunióban az [R–7 Szemjorka](http://hu.wikipedia.org/wiki/R%E2%80%937_Szemjorka) és a [Szojuz](http://hu.wikipedia.org/wiki/Szojuz_hordoz%C3%B3rak%C3%A9ta) hordozórakétákat. - Az ötvenes évek kiélezett fegyverkezési és technológiai versenyhangulatában az amerikai közvélemény szinte csapásként élte meg, amikor a szovjetek 1957. október 4-én fellőtték az első Szputnyikot. Az [űrkorszak](http://hu.wikipedia.org/wiki/%C5%B0rt%C3%B6rt%C3%A9nelem) tehát [1957](http://hu.wikipedia.org/wiki/1957)-ben kezdődött a Föld első [mesterséges holdjának](http://hu.wikipedia.org/wiki/Mesters%C3%A9ges_hold) ([Szputnyik–1](http://hu.wikipedia.org/wiki/Szputnyik%E2%80%931)) az indításával. Annak érdekében, hogy az Egyesült Államok visszavegye a kezdeményezést, létrehozták a Nemzeti Aeronautikai és Űrügynökséget, vagyis a NASA-t létrehozó törvényt. Az űrkutatás másik két fontos eseménye az ember első [űrrepülése](http://hu.wikipedia.org/wiki/%C5%B0rrep%C3%BCl%C3%A9s) ([Vosztok–1](http://hu.wikipedia.org/wiki/Vosztok%E2%80%931), Jurij Gagarin [1961](http://hu.wikipedia.org/wiki/1961)) és az első [holdraszállás](http://hu.wikipedia.org/w/index.php?title=Holdrasz%C3%A1ll%C3%A1s&action=edit&redlink=1) ([Apollo–11](http://hu.wikipedia.org/wiki/Apollo%E2%80%9311), [1969](http://hu.wikipedia.org/wiki/1969)).

***A szuezi válság*** a [Szuezi-csatorna](http://hu.wikipedia.org/wiki/Szuezi-csatorna) [államosítása](http://hu.wikipedia.org/wiki/%C3%81llamos%C3%ADt%C3%A1s) miatt kitört nemzetközi konfliktus és [Egyiptom](http://hu.wikipedia.org/wiki/Egyiptom) ellen folytatott közös izraeli-brit-francia háború volt 1956. október 29. és november 7. között. Az 1950-es évek elején a karizmatikus Nasszer elnök Egyiptomot köztársasággá alakítja, nagyszabású társadalmi-gazdasági átalakításba fog. A szuezi invázió elsődleges célja Nasszer hatalmának csökkentése, megdöntése lett volna. A szuezi válság fordulópont volt Nagy-Britannia és Franciaország számára, nagyhatalmi nimbuszuk és nemzetközi tekintélyük újabb súlyos csorbát szenvedett.

***Az*** [***arabok***](http://hu.wikipedia.org/wiki/Arabok) ***és*** [***Izrael***](http://hu.wikipedia.org/wiki/Izrael) ***közti konfliktus*** : A [19. század](http://hu.wikipedia.org/wiki/19._sz%C3%A1zad) második felében [Európában](http://hu.wikipedia.org/wiki/Eur%C3%B3pa) felerősödő [antiszemitizmus](http://hu.wikipedia.org/wiki/Antiszemitizmus), valamint az ez időben kialakuló [cionista mozgalom](http://hu.wikipedia.org/wiki/Cionizmus) miatt egyre fokozódott a zsidók bevándorlása az akkori [Palesztina](http://hu.wikipedia.org/wiki/Palesztina) területére. A különböző méretű bevándorlási hullámoknak ([alíjáknak](http://hu.wikipedia.org/w/index.php?title=Al%C3%ADj%C3%A1&action=edit&redlink=1)) köszönhetően növekvő számú zsidó telepek ([kibúcok](http://hu.wikipedia.org/w/index.php?title=Kib%C3%BAc&action=edit&redlink=1) és később a [mósávok](http://hu.wikipedia.org/w/index.php?title=M%C3%B3s%C3%A1v&action=edit&redlink=1)) egy idő után a helyi [arab](http://hu.wikipedia.org/wiki/Arabok) lakosok és arab vezetők egy részében ellenérzéseket váltottak ki. Az 1917-es Balfour-nyilatkozat, melyben a britek támogatják a [cionistákat](http://hu.wikipedia.org/wiki/Cionizmus) egy [zsidó](http://hu.wikipedia.org/wiki/Zsid%C3%B3k) "nemzeti otthon" létrehozásában [Palesztinában](http://hu.wikipedia.org/wiki/Palesztina), azzal a kikötéssel, hogy ez nem jár együtt a területen élő más népek önrendelkezési jogainak csorbulásával. A kérdés a [hidegháborúnak](http://hu.wikipedia.org/wiki/Hidegh%C3%A1bor%C3%BA) köszönhetően kapott világpolitikai súlyt, mivel az [Amerikai Egyesült Államok](http://hu.wikipedia.org/wiki/Amerikai_Egyes%C3%BClt_%C3%81llamok) feltétlen támogatását élvező Izrael ellenében a [Szovjetunió](http://hu.wikipedia.org/wiki/Szovjetuni%C3%B3) (miután kezdetben támogatta a független Izrael létrehozását, és elismerte az új államot) az arab államokat nyerte meg magának. A kétpólusú világrend felbomlása és néhány végeredményben eredménytelen békekezdeményezés azonban nem vetett véget a konfliktusnak, melyben mindkét oldal az [emberi jogok](http://hu.wikipedia.org/wiki/Emberi_jogok) szempontjából kifogásolható eszközökkel él. Jórészt a konfliktus hozadéka a [palesztinok](http://hu.wikipedia.org/wiki/Palesztina) nemzettudatának kialakulása, de a sokszínű [zsidóság](http://hu.wikipedia.org/wiki/Zsid%C3%B3s%C3%A1g) [nemzetté](http://hu.wikipedia.org/wiki/Nemzet) kovácsolódása is.

***Az el nem kötelezettség*** a tömbönkívüliség elvét valló államok elnevezése, azon államoké, amelyek nem csatlakoztak egyik katonai tömbhöz sem. Az el nem kötelezettek nemzetközi mozgalma az 1955. évi bandungi értekezlethez nyúlik vissza, céljaik a nemzetközi megértés, a konfliktusok békés megoldása, a kis népek szabadsága, a gyarmatosítás minden formájának megszűntetése s általában a világbéke érdekében. Gyorsan jelentkeztek azok az államférfiak is, akik vállalkoztak e fenti eltökéltségből születő mozgalom vezetésére: Tito, Nehru és Nasszer. 1955-ben összehozták 29 ázsiai és afrikai ország bandungi értekezletét, hogy megfogalmazzák elképzelésüket az új világrendről, amely nemcsak a leszerelésre és a gazdasági-kulturális együttműködésre, hanem a népek önrendelkezési jogára is épül. Ők hárman ültek össze 1956 júliusában Brioniban, hogy megfogalmazzák a mozgalom megszervezésének hajtóerejét adó felismerést: „A békét nem lehet elérni megosztással, hanem a világméretű kollektív biztonság megteremtésével és a szabadság birodalmának terjesztésével, valamint egyik ország másik feletti uralmának felszámolásával”. Hogy az ezzel a jelszóval induló szervezkedés elvigyen 25 ország állam- és kormányfőjének belgrádi csúcsértekezletéhez, ahol a közös tevékenység alapjává tették az elvet: „A békés koegzisztencia az egyetlen alternatívája a 'hidegháborúnak' és annak a lehetőségnek, hogy az nukleáris katasztrófává nő át”.

***A kubai rakétaválság*** : Cubában [Fidel Castro](http://hu.wikipedia.org/wiki/Fidel_Castro) [gerillái](http://hu.wikipedia.org/wiki/Gerilla-hadvisel%C3%A9s) 1959. január 2-án győztesen vonultak be [Havannába](http://hu.wikipedia.org/wiki/Havanna), sikerült megdönteni [Batista](http://hu.wikipedia.org/wiki/Fulgencio_Batista) rendszerét. Hruscsov segítséget ajánl az ekkor még nem kommunista Castrónak. Időközben kubai emigránsok a [CIA](http://hu.wikipedia.org/wiki/K%C3%B6zponti_H%C3%ADrszerz%C5%91_%C3%9Cgyn%C3%B6ks%C3%A9g) segítségével megpróbáltak visszatérni (Disznó-öböl), de az akció nem sikerül. Castro elfogadja a szovjet segítséget, 1962-ben öt közepes hatósugarú szovjet rakétaezredet telepítettek Kubába, egy U–2-ről lefényképezték a telephelyeket. J.F. [Kennedy](http://hu.wikipedia.org/wiki/John_Fitzgerald_Kennedy) követelte a rakéták kivonását, miközben 18 rakéta robbanófej éppen úton volt Kuba felé. Hruscsov kihátrált, a rakétákat mindössze két héttel a telephelyek felfedezése után kivonták. A [kubai rakétaválság](http://hu.wikipedia.org/wiki/Kubai_rak%C3%A9tav%C3%A1ls%C3%A1g) a világot az [atomháború](http://hu.wikipedia.org/w/index.php?title=Atomh%C3%A1bor%C3%BA&action=edit&redlink=1) szélére sodorta.

***A vietnami háború*** : A vietnami háború 1959 és 1975 között szárazföldi háborúként Dél-Vietnam, valamint Kambodzsa és Laosz határ-menti területein, illetve légiháborúként Észak-Vietnam felett zajlott. A háború alapvetően a francia gyarmati hadsereg végső veresége után 1954-ben ideiglenesen kettéosztott Vietnam újraegyesítéséért folyt, amely során ideológiai alapon [Kína](http://hu.wikipedia.org/wiki/K%C3%ADna) és a [Szovjetunió](http://hu.wikipedia.org/wiki/Szovjetuni%C3%B3) a [kommunista](http://hu.wikipedia.org/wiki/Kommunizmus) a Ho Si Minh vezette Észak-Vietnamot, míg az [USA](http://hu.wikipedia.org/wiki/Amerikai_Egyes%C3%BClt_%C3%81llamok) Dél-Vietnamot támogatta. Kezdetben az amerikai katonai tanácsadók által kiképzett Dél-Vietnami Hadsereg csapatai próbálták felszámolni a délen az esőerdőkben és a kiterjedt föld alatti alagútrendszerekben bujkáló és a vidéki falvakat uraló ellenállók és gerillák (vietkong) csapatait.

 Az amerikai politika és hadvezetés az 1960-as évek közepén úgy döntött, a tanácsadók és kiképzők mellé harcoló amerikai katonákat is küld a térségbe. [1964](http://hu.wikipedia.org/wiki/1964). [augusztus 7-én](http://hu.wikipedia.org/wiki/Augusztus_7.) két romboló elleni vélt támadásra reagálva az Egyesült Államok kongresszusa elfogadta az úgynevezett Tonkini-öböl határozatot, amely széles jogköröket biztosított [Lyndon B. Johnson](http://hu.wikipedia.org/wiki/Lyndon_B._Johnson) elnök számára a háború kiterjesztésére. Johnson azonnal elrendelte az észak-vietnami ipari és katonai létesítmények bombázását. A [televízió](http://hu.wikipedia.org/wiki/Telev%C3%ADzi%C3%B3) közvetítette, arcvonal nélküli [gerillaháború](http://hu.wikipedia.org/wiki/Gerilla-hadvisel%C3%A9s) kegyetlensége, illetve a hadkötelezettséggel szembeni ellenállás az amerikai [békemozgalmak](http://hu.wikipedia.org/wiki/B%C3%A9ke) megerősödéséhez vezetett. Észak-Vietnam felett ugyanekkor légiháború dúlt. Az amerikai bombázók a teljes észak-vietnami ipart lerombolták, bár a szovjet és kínai gazdasági és katonai támogatás miatt ez nem rengette meg az országot.[1967](http://hu.wikipedia.org/wiki/1967). [április 4-én](http://hu.wikipedia.org/wiki/%C3%81prilis_4.) [Martin Luther King](http://hu.wikipedia.org/wiki/Martin_Luther_King) hevesen kritizálta az amerikai részvételt a vietnami konfliktusban, és azt javasolta, hogy a háborúellenes és a polgárjogi mozgalmak egyesítsék erejüket. New Yorkban 100 000, San Franciscóban 50 000 ember tüntetett a háború ellen. A New York-i tüntetők között jelen volt egy maroknyi Vietnamban harcolt veterán is, akik a „Vietnami veteránok a háború ellen” név alatt vonultak fel. [Április 28-án](http://hu.wikipedia.org/wiki/%C3%81prilis_28.) letartóztatták [Muhammad Ali](http://hu.wikipedia.org/wiki/Muhammad_Ali) nehézsuljú ökölvívó világbajnokot, mert vallási meggyőződésére hivatkozva megtagadta a bevonulást.

 [1968](http://hu.wikipedia.org/wiki/1968) végére körülbelül 536 000 amerikai volt Vietnamban. A novemberi elnökválasztást [Richard Nixon](http://hu.wikipedia.org/wiki/Richard_Nixon) nyerte, hivatalba lépése után az amerikai csapatok Vietnamból történő fokozatos és lassú kivonulását határozta el. Az USA próbálta a déli országrész függetlenségét elérni, de észak nem volt hajlandó engedni követeléséből, miszerint minden külföldi katona hagyja el az országot, szűnjön meg az ország kettéosztottsága és tartsanak választásokat. Az amerikai és az észak-vietnami küldöttség végül a dél-vietnami küldöttség tudta nélkül 1972-ben megállapodott. A békeszerződés aláírása után az Egyesült Államok 1973-ban ki is vonult az országból. A [párizsi békeszerződés](http://hu.wikipedia.org/w/index.php?title=P%C3%A1rizsi_b%C3%A9keszerz%C5%91d%C3%A9s_%281973%29&action=edit&redlink=1) aláírása [1973](http://hu.wikipedia.org/wiki/1973). [január 27-én](http://hu.wikipedia.org/wiki/Janu%C3%A1r_27.) hivatalosan is lezárta az Egyesült Államok vietnami konfliktusban való részvételét. A támogatás nélkül maradt Dél-Vietnam ereje megtört, az északiak a békeszerződést megszegve 1975-ben lerohanták Dél-Vietnamot, és elfoglalták a [déli fővárost](http://hu.wikipedia.org/wiki/Ho_Si_Minh-v%C3%A1ros). A két ország [1976](http://hu.wikipedia.org/wiki/1976)-ban [Vietnami Szocialista Köztársaság](http://hu.wikipedia.org/wiki/Vietnam) néven hivatalosan is egyesült. A harcok során becslések szerint 3–5 millió vietnami halt meg, illetve 58 000 amerikai vesztette életét.

Ismétlés: válassz témát és egy A 4-es oldalon írj róla egy esszét.

A modern világ kihívásai

**A civil társadalom -** A demokrácia legfőbb ismertető jele, hogy a civil társadalom intézményei mennyire függetlenek az államhatalomtól. A civil társadalom alkotóelemei: szakszervezetek, szakmai egyesületek, üzletemberek egyesületei, akadémiai testületek, egyházak, alapítványok, társaságok, emberjogi egyesületek. Az erős civil társadalom feltételezi a polgárok intenzív érdeklődését, részvételét és bekapcsolódását a közéletbe és a politikába. A kommunista államokban éppen ezért a civil társadalom elpusztítására törekedtek. Ezért ezekben az országokban az ellenzék szakszervezeteket (***Szolidaritás*** Lengyelországban), disszidens csoportokat ***(Charta ’77)*** stb. alakított. A civil társadalom csíráinak létrehozása a kommunista államokban fontos eleme volt a rendszere ***1989-es összeomlásának*** és a rendszerváltásnak.

**A világgazdaság 1945 után -** Még tartott a második világháború, amikor a szövetségesek konferenciát tartottak a megrendült világgazdaság helyreállításáról. **A világ pénzügyi rendszerét** azzal **stabilizálták,** hogy az USA pénznemét, **a dollárt tették meg a nemzetközi kereskedelem** és pénzpiac **fizetőeszközévé.** Az új rendszert két szervezet ***(a Világbank és a Nemzetközi Valutaalap)*** létrehozásával erősítették meg.

 A Szovjetunió eleinte részt vett a konferencián, ám küldöttei végül elhagyták a „kapitalista” tanácskozást. A háború után romokban heverő Európát is gyorsan sikerült újjáépíteni. Az USA ugyanis belátta, hogy a működőképes európai gazdaság az ő érdekeit is szolgálja. Ennek érdekében jelentős pénzügyi támogatást ajánlott fel az európai országok számára. **A Marshall-segélyt elfogadó Nyugat-Európa gazdasága** több mint két évtizeden át rendkívül **gyorsan fejlődött.** Ennek hatására több országban munkaerőhiány lépett fel. A második világháború után felgyorsult **Japán** gazdasági fejlődése is. Az ország hamarosan **gazdasági nagyhatalommá nőtte ki magát,** s Nyugat-Európát megelőzve az USA-val küzdött a világgazdaság vezető szerepéért.

**Az Újabb ipari forradalom és hatásai -** A második világháború idején felgyorsult a technikai fejlődés. A győzelem érdekében ugyanis mindkét tábor sok pénzt áldozott a tudományos kutatásokra. **A tudomány és a technika jelentősége** 1945 után **tovább nőtt.** A kutatások azonban rendkívül sok pénzt emésztettek fel. Magányos feltalálók helyett immár hatalmas kutatóintézetek dolgoztak az újabb felfedezések érdekében. A találmányok közül a ***számítógép*** és az ***atomenergia*** vált a legjelentősebbé.

A korábbi élenjáró iparágak jelentősége csökkent, helyettük **új húzóágazatok alakultak ki,** mint **pl. a számítástechnika.** Mivel **a kommunista országok** továbbra is a hagyományos iparágakat – pl. a ***vaskohászatot*** és az ***acélgyártást*** – fejlesztették, ***gazdaságilag lemaradtak a Nyugattól.***
A felfedezések jelentős hatást gyakoroltak a gazdaságra is. Az ipari termeléshez egyre több tőke és energia kellett, valamint mind képzettebb munkaerőre volt szükség. Mivel ezekkel a szegényebb államok nem rendelkeztek, ***a fejlődő és a fejlett országok közötti szakadék tovább mélyült*.**

**Magyar tudósok -** Az újabb ipari forradalom „kirobbantásában” magyar tudósok is jelentős szerepet játszottak. A számítógép elméleti alapjait pl. ***Neumann János*** dolgozta ki. Csak azért nem lehetett Nobel-díjas, mert matematikai díj nem létezik. Kutatásainak folytatója, ***Harsányi János*** viszont közgazdasági Nobel-díjat kapott.

***Fizikusaink*** nevéhez is számos találmány fűződik. ***Teller Ede,*** a hidrogénbomba „atyja”, valamint a rakétatechnológiát kifejlesztő ***Kármán Tódor*** nem kapott Nobel-díjat. Ezzel az elismeréssel jutalmazták viszont az atomfizikus ***Wigner Jenőt,*** és ***Gábor Dénest,*** a térbeli fényképezés (holográfia) kidolgozóját. ***Orvosi Nobel-díjat*** kapott ***Békésy György, kémiait Hevesy György, John Polanyi és Oláh György.*** Valamennyi díjazott külföldön élt és jobbára ott is kutatott, Polanyi pedig már nem is Magyarországon született.

**Az olajárrobbanás - A fejlett országok** a nagy gazdasági növekedés idején **egyre több kőolajat** és földgázt **használtak fel.** A megnövekedett keresletet csak behozatallal lehetett kielégíteni. A készletek nagy részével ugyanis az arab államok rendelkeztek. Ez pedig sebezhetővé tette a nyugati gazdaságokat. ***1973-ban a kitermelők a többszörösére emelték a kőolaj árát*** – lényegében az arab–izraeli háborúk miatt álltak bosszút. Ennek köszönhetően az üzemanyag ára magasra szökött, és korlátozni kellett az autósok benzinvásárlását. Az egész világon **gazdasági válságalakult ki. A válságból kivezető utat a takarékosság és a gazdasági szerkezetváltás jelentette.** Új energiaforrásokat igyekeztek felhasználni, például ***szélerőműveket*** építettek. Azok az iparágak futottak fel, amelyeknek kevés energiára és nyersanyagra volt szükségük. Így **rohamosan fejlődött például a számítástechnikai ipar és a tömegkommunikáció.** A legfontosabb következmény azonban az volt, hogy **a vállalatok** átszervezték a termelést. **A gyártási folyamatot részekre bontották,** és **minden elemet ott állítottak elő, ahol az a leggazdaságosabb volt.** A válságot ezekkel a lépésekkel végül sikerült megoldani. 1973-ban az arab államok csökkentették olajtermelésüket, és az Izraelt támogató országoknak nem szállítottak olajat. A kőolaj ára ezért az egekbe szökött, ráadásul jelentős hiány lépett fel. Emiatt 1973 novemberében az NSZK-ban és Hollandiában bevezették a ***vasárnapi autózási tilalmat.*** Hétköznapokon pedig sebességkorlátozásokat léptettek életbe, amit szintén a benzintakarékosság tett indokolttá. Hasonló lépésekre kényszerült az USA is, ahol a légiforgalmat is visszafogták.

**A kistigrisek felemelkedése -** A gazdaságilag elmaradott országok közül csak keveseknek sikerült a kitörés. A legtöbb olajban gazdag arab állam sem tudott az élvonalba emelkedni. Sőt, éppen **a nyersanyagban szegény távol-keleti államok, az ún. kistigrisek** voltak azok, melyek viszont **sikeresen fel tudtak zárkózni.** Közülük Dél-Korea vált a legjelentősebbé. Sikerük titka hasonló volt, mint Japáné a 19–20. század fordulóján. **Fejlesztették az oktatást,** de emellett **a fellendülésben a lakosság** hagyományos **szorgalma és takarékossága is szerepet játszott.** A „későn jövők” előnyeit is kihasználták: **a legmodernebb technológiákat honosították** meg anélkül, hogy a már elavult ágazatokat le kellett volna építeniük.

**A környezetkárosítás -** A technikai fejlődés következtében az emberiség úgy érezte, hogy nincs szüksége arra, hogy alkalmazkodjon környezetéhez. Ennek következtében **jelentős természetátalakító folyamatok indultak meg.** Mind az ipar, mind a mezőgazdaság súlyos környezeti károkat okoz. **Sok helyen kiirtják az erdőket,** ezért lepusztul a termőtalaj. Egyre több növényvédőszert, rovarirtót, műtrágyát alkalmaznak. E mérgező anyagok maradványai a megtermelt élelemben is megmaradnak, és károsítják az egészséget. A gyárak és az autók által kibocsátott gázok pedig szennyezik a levegőt. **Súlyos gondokat okoz a hatalmas mennyiségben keletkező szemét.** Ezek a jelenségek a Föld egészén jelentkeznek, ezért megoldásuk világméretű összefogást kíván.

Ismétlés:

1. Hogyan hatott a technikai fejlődésre a második világháború?
2. Milyen folyamatok bontakoztak ki a világgazdaságban 1945 után?
3. Mi volt az ún. olajárrobbanás? Miért következett be, és milyen hatással járt?
4. Melyik országok tudtak felzárkózni a legfejlettebbek táborához 1945 után? Hogyan érték el sikereiket?
5. Alakítsatok csoportokat, és vitassátok meg, hogy mit tennétek a környezetkárosítás ellen!

**Jugoszlávia a II. világháború után**

1. **Az Informbüro**
2. **Összefoglaló ismétlés**
3. **Jugoszlávia az 50/60-as években**
4. **Jugoszlávia a 70-es években**
5. **Összefoglaló ismétlés**

**V. téma: Szisztematikus ismétlés**

1. **Ipari forradalom**
2. **Imperializmus**
3. **Szerbia a XIX – XX. században**
4. **Az I. világháború**
5. **A II. világháború**
6. **A régi és új Jugoszlávia**
7. **A modern világ**
8. **Összefoglaló ismétlés**
9. **Összefoglaló ismétlés**
10. **Összefoglaló ismétlés**
11. **Évzárás**